Elite

# Bevezető:

A feladat egy régi C64 játék működésének a bemutatása! Ebben a játékban űrkereskedelmet kell folytatni a Cobra űrhajód irányításával. Az eredeti játék csak az alapötletet adja, sok minden megváltoztatásra kerül, többek között a bolygók neve is. A játék hangulatát kell visszaadni az alábbi leírás alapján!

# A játékról

## Háttértörténet:

A kereskedelemmel szerzett vagyonoddal egyre több felszerelést és árut vehetsz meg. Különböző bolygókon eltérő haszonra tehetsz szert. Az utazásaid során kalózok támadhatnak meg, akik ellen fel kell venni a harcot, ezáltal növelhetted a besorolásod (HARMLESS … AVERAGE… COMPETENT, DANGEROUS, DEADLY, ELITE).

## Nyitóképernyő:

|  |  |
| --- | --- |
| A játékban többnyire ilyesmi képet láthattunk: | A leírásban így magyarázták: |
| A képen szöveg, képernyőkép, diagram, poszter látható  Automatikusan generált leírás | A képen szöveg, képernyőkép, Betűtípus, szám látható  Automatikusan generált leírás |

# A feladatról

Konzolos vagy grafikus felületen is elkészíthető a program, bármilyen nyelven. A leírások alapján saját megjelenítést és megoldást kell kitalálni, ez is a feladat része! Nem muszáj mindent megcsinálni, csak bizonyos részekre is lehet fókuszálni, pl. látványos megjelenés, de nem tudunk utazni, csak kereskedni. Vagy Az utazásra koncentrálsz és a bolygó választást cifrázod.

## Leírás:

Csak a kereskedelmi részt kell megvalósítani a harcos modul most nem kell. Bármelyik bolygóra elmehetsz, ha van elég üzemanyagod. Ha sikerül leszállni, akkor nekiláthatsz a kereskedésnek! A pénzedből árut vagy felszerelést vehetsz. Az áruval növelheted a bevételed, a felszereléssel biztosabbá teheted a kereskedést. Vigyázz, mert üzemanyagot is kell vegyél, különben nem tudsz tovább menni!

Felfedezhetsz új bolygókat, vagy akár ingázhatsz is kettő szimpatikus bolygó között! Minden bolygón az a feladatod, hogy tankolj, vásárolj, majd repülj egy másik bolygóra! Vásárlásodnak csak a pénzed mennyisége szab határt! Landoláskor az eladás automatikusan megtörténik.

# Technikai leírás:

## A játék működése

A játék során Cobra űrhajódból irányítasz mindent. Kezdetben a **Thorodin** bolygón vagy. Három további bolygóról kérhetsz információt:

|  |  |  |
| --- | --- | --- |
| **Ýdalir** | **Viđar** | **Folkvang** |
| Üzemanyag szükséglet: fél tank  Technikaifejlettség: 4  Felszín: erdők, hegyek | Üzemanyag szükséglet: teljes tank  Technikaifejlettség: 10  Felszín: sivatagok, hegyek | Üzemanyag szükséglet: nincs elég  Technikaifejlettség: 6  Felszín: folyók, erdők |

Tehát Folkvang nem elérhető innen, csak a másik kettő. Ha a közelebbi helyre mész, akkor több pénzed maradhat árura, ha felfedeznél, akkor Viđar-ról elérhető Folkvang is. Természetesen visszafelé ugyanez igaz. Ýdalir-ról visszajöhetsz vagy továbbmehetsz, de csak Viđar-ig, akár tankolás nélkül:



A kiválasztott cél alapján vegyél üzemanyagot, a maradék pénzedből pedig árut. Felszerelést is bármikor vehetsz, de csak áruval tudod növelni a vagyonod.

## Kereskedés:

Kezdeteben 10 kredited van, ezzel gazdálkodhatsz az alábbiak szerint:

Üzemanyaggal, áruval és felszereléssel kereskedhetsz. Üzemanyagot venned kell a továbbjutáshoz, az eladáshoz. Az áru nincs tételezve, de csak bizonyos összegért vehetsz, akármennyi pénzed is van. A vásárlás összege nem lehet több, mint amennyit el tudsz vinni. A felszerelések közül azonban választhatsz.

### Üzemanyag vásárlása:

Fél tank ára 1 kredit, teljes tank ára 2 kredit.

### Áru vásárlása:

Az űrhajód csak 5 kreditnyi árut tud elszállítani, ennél többért nem vásárolhatsz! Azonban 1 konténer (ld. felszerelés) további 4 kreditnyi áru szállítását oldja meg! Több konténered is lehet! Ahogy nő a pénzed, további konténerekkel tudod növelni a bevételed! Nem kell minden pénzed elkölteni (ld. eladás)!

### Felszerelés vásárlása:

* dokkoló egység: 100% biztossá teszi a leszálást (ld. utazás), ára 10 kredit
* tolmácsgép: a bevételeidet növeli + 15% (ld. eladás), ára 5 kredit
* konténer: növeli az elszállítható áru mennyiségét (ld. eladás), többet is vehetsz belőle, ára 3 kredit

### Eladás:

Ha sikerült leszállnod (ld. utazás), akkor automatikusan eladod az árut. Azonban ez nem mindig jár haszonnal! Az árrés [-10; +50] % között van, amit eladáskor a program állapít meg! Tehát rossz esetben akár bukhatod az áruba fektetett pénzed 10 %-át, legjobb esetben növeled a felével! Ha mondjuk 5 kredited van áruban, sikeres leszállás után a számládra kerül 4,5 – 7,5 kredit közül valamennyi. Attól függ, hogy a program mit állapított meg. (5-0,5 (az eredeti -10%), és 5+ 2,5 (az eredeti +50%)). Ha van tolmácsgéped (ld. felszerelés), akkor a -10 - +50 értékéhez hozzávesz a program +15%-ot, tehát [+5; +65] % biztos árrésed lesz!

Az új vagyonodból folytathatod a kereskedést, üzemanyagot, új árut vagy további felszerelést vásárolhatsz.

### Utazás:

A leszállás jelentős kockázatot rejt magában! Az első utad során 70% esélye van, hogy sikerrel leszálltál, egyéb esetben felrobban a hajód! Minden sikeres landolás +1% eséllyel növeli a sikeres landolás esélyét, tehát a következő landolás már71% sikert rejt! Ha van dokkolód (ld. felszerelés), akkor minden leszállás 100% sikeres lesz!